text: Bowlingcenter i Fredericia udsat for røveri
  15 januar 2010 kl. 08.46
  City Bowling i Vendersgade blev i aftes ved 22-tiden udsat for et røveri.
  Politiet har foreløbigt ingen spor af den mand, der i aftes begik et røveri i City Bowling i Fredericia.
  Derfor hører politiet gerne fra vidner.
  Politiet søgte efter manden i aftes med hundepatruljer, men uden held.
  Røveren truede personalet med en pistol. Det er ikke oplyst, hvor stort et beløb han stak af med.
  Signalemetet lyder:
  175 centimeter høj, almindelig af bygning. Han var iført en sort hættetrøje, mørke jeans, sort elefanthue og mørkeblå sko og har er udenlandsk af udseende.
  Politiet har tlf. 114.
  